Eelnõu 15.08.2024

Esitaja: volikogu kultuuri- ja spordikomisjon

Ettekandja: komisjoni esimees

Tarmo Tagamets

****

**KANEPI VALLAVOLIKOGU**

**O T S U S**

Kanepi 15.08.2024 nr 1-3/…

**Saverna külakeskuse tegevuse lõpetamine**

Lähtudes kohaliku omavalitsuse korralduse seaduse paragrahvi 22 lõike 1 punktist 34, § 35 lõikest 2, Kanepi Vallavolikogu 20.03.2018 määruse nr 16 „Kanepi valla põhimäärus“ § 27 lõikest 5, Kanepi Vallavolikogu 20.03.2018 määruse nr 14 „Saverna külakeskuse põhimäärus“ § 10 lõigetest 1 ja 2 ning tulenevalt eesmärgist kasutada otstarbekamalt valla rahalisi vahendeid, Kanepi Vallavolikogu **o t s u s t a b:**

1. Lõpetada Kanepi Vallavalitsuse hallatava asutuse Saverna külakeskuse (registrikood 77000708) tegevus alates 01. jaanuarist 2025.

2. Kanepi Vallavalitsusel viia läbi seadustes ettenähtud toimingud Saverna külakeskuse tegevuse lõpetamiseks.

3. Otsus jõustub teatavakstegemisest.

4. Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud tingimustel ja korras.

Piret Rammul

volikogu esimees

**ÕIEND**

Kanepi Vallavolikogu otsuse eelnõule

**Saverna külakeskuse tegevuse lõpetamine**

Kohaliku omavalitsuse korralduse seaduse (KOKS) § 22 lõike 1 punkti 34 kohaselt kuulub volikogu ainupädevusse valla või linna ametiasutuse ja valla või linna ametiasutuse hallatava asutuse moodustamine, ümberkorraldamine ja tegevuse lõpetamine ning ametiasutuse põhimääruse kinnitamine. KOKS § lõike 2 kohaselt valla või linna ametiasutuse hallatava asutuse asutamise ja selle tegevuse lõpetamise otsustab volikogu.

Käesoleva otsuse eelnõuga esitatakse ettepanek lõpetada Saverna külakeskuse tegevus alates 01. jaanuarist 2025. Saverna külakeskus tegutseb Saverna külas Kooli tee 5 hoone teisel korrusel. Külakeskuse struktuuris on 0,5 koormusega juhataja töökoht. Seoses kultuuritegevuse eelarve koondumisega Kanepi Seltsimaja alla, ei ole vajadust eraldi külakeskuseks Saverna külas. Külakeskuse ruumi haldamine jääb Saverna Avatud Noortekeskusele. Ruumi saab jätkuvalt kasutada huvitegevuseks ja Kanepi Seltsimaja poolt korraldatavate ürituste läbiviimiseks.

Ettepanek Saverna külakeskuse tegevuse lõpetamiseks on esitatud volikogu kultuuri- ja spordikomisjoni 10.06.2024 koosolekul. Eelnõu on heaks kiidetud komisjoni 10.07.2024 koosolekul.

Eelnõu koostas

Katrin Slungin

vallasekretär